Jessica Jones (TV-serie)

Marvel's Jessica Jones er en amerikansk nett-TV-serie skapt for Netflix av Melissa Rosenberg. Den bygger på Marvel Comics-skikkelsen med samme navn. Den finner sted i «Marvels filmunivers», «Marvel Cinematic Universe», og deler bakgrunn med flere andre filmer i denne serien. Den er den andre Netflix-serien som leder opp til Defenders-miniseriene. TV-serien er produsert av Marvel Television i samarbeid med ABC Studios og Tall Girls Productions, med Rosenberg som showrunner.

Krysten Ritter spiller Jones, en forhenværende superhelt som åpner sitt eget detektivbyrå etter at hennes superheltkarriere er lagt på is. Andre roller blir spilt av Mike Colter, Rachael Taylor, Wil Traval, Erin Moriarty, Eka Darville, Carrie-Anne Moss og David Tennant. Rosenberg utviklet opprinnelig en versjon av serien  for ABC i 2010. Sent i 2013 omarbeidet Rosenberg serien etter at Netflix ble med som A.K.A. Jessica Jones. 

Alle episodene i den første sesongen hadde premiere samtidig 20. november 2015 på Netflix. Mottagelsen for serien var overveldende positiv, med ros til Ritter og Tennant for deres opptredener og seriens noir-tone, tilnærmingen til seksualitet og mørkere temaer som voldtekt, overfall og posttraumatisk stresslidelse. Den andre sesongen av Jessica Jones ble fornyet januar 2016 av Netflix. Den andre sesongen ble sluppet 8. mars 2018 og en tredje sesong ble bestilt 12. april.

Premiss 
Etter en tragisk slutt på en kort superheltinne-karierre forsøker Jessica Jones å gjenoppbygge et liv som privatetterforsker som jobber med saker som involverer folk med spesielle egenskaper i New York City.

Rolleinnehavere

Hovedfigurer 

 Krysten Ritter som Jessica Jones:
 En tidligere superheltinne med overmenneskelig styrke som lider av post-traumatisk stresslidelse, og åpner sitt eget detektivbyrå, Alias Investigations. Ansvarlig produsent og showrunner Melissa Rosenberg hadde Ritter på toppen av sin liste for å spille Jones, selv da Rosenberg utviklet denne serien for ABC.
 Mike Colter som Luke Cage:
 En mann med en mystisk fortid, overmenneskelig styrke og ugjennomtrengelig hud. Jones treffer ham under en etterforskning, og han påvirker hennes liv på en fundamental måte. 
 Rachael Taylor som Trish «Patsy» Walker:
 En tidligere modell og barnestjerne som er Jones beste venn og nå jobber som radiovert. 
 Wil Traval som Will Simpson:
 En NYPD-overbetjent som ser svært alvorlig på sin jobb. Traval følte at Simpson ser alt i «svart og hvitt», i motsetning til Jessica som «ser på verden i grått». Dette medfører gnisninger mellom dem. 
 Erin Moriarty som Hope Shlottman:
 En student som går på New York University og klient av Alias Investigations. Moriarty kalte denne figuren den «strake motsetning» til Jessica Jones og beskriver Hope som «en typisk amerikansk jente. Gjennom serien serien skapes det et bånd mellom skikkelsene, og Jessica blir hennes beskytter.
 Eka Darville som Malcolm:
 Jones' nabo som strever med narkotikaavhengighet, slik at hans livsløp blandes sammen med Jones. 
 Carrie-Anne Moss som Jeri Hogarth:
 En advokat og potensielt viktig alliiert til Jones som ansetter Jones for en sak. Kjønnet til figuren ble skiftet fra mann til kvinne i serien, og figuren ble gjort lesbisk. 
 David Tennant som Kilgrave:
 En mystisk mann fra Jones' fortid som kan kontrollere folks tanker.. Han ble født Kevin Thompson og ble eksperimentert med som barn, noe som resulterte i at han ble smittet av et luftbårent virus som ga hande overnaturlige kreftene. James Freedson-Jackson spiller unge Kilgrave.

Biroller
 Susie Abromeit som Pam: Jeri Hogarth assistent og elsker.
 Rebecca De Mornay som Dorothy Walker: Trishs voldelige mor.
 Colby Minifie som Robyn: Jessicas nabo og tvillingsøster av Ruben.
 Kieran Mulcare som Ruben: Jessicas nabo og tvillingbror av Robyn.
 Clarke Peters som Oscar Clemons: En NYPD-detektiv.
 Michael Siberry som Albert Thompson: Kilgraves far.
 Robin Weigert som Wendy Ross-Hogarth: Lege og Jeri Hogarth kone. Hogarth ønsker skilsmisse.

Gjesteopptredener 
 James Colby som Brian Jones: Jessicas far.
 Rosario Dawson som Claire Temple: En sykepleier i Hell's Kitchen. Dette er samme rolle som Dawson hadde i Daredevil.
 Lisa Emery som Louise Thompson: Kilgraves mor.
 Parisa Fitz-Henley som Reva Connors: Luke Cages tidligere kone, som ble drept av Jessica Jones.
 Royce Johnson as Brett Mahoney: En overkonstabel i NYPD.  Dette er samme rolle som Johnson hadde i Daredevil.
 Thomas Kopache som Kozlov: En lege som ledet programmet som ga Simpson hans eksperimentelle piller.
 Billy McFadden som Phillip Jones: Jessicas yngre bror.
 Miriam Shor som Alisa Jones: Jessicas mor.

Stan Lee er i kraft av fotografier, de samme som ble sett i Daredevil.

Episoder

Sesong 1 (2015)

Sesong 2 (2018)

Marvel Cinematic-universet 
Jessica Jones er den andre i en rekke serier bestilt av Netflix etter Daredevil, og vil følges av Luke Cage og Marvel's Iron Fist, før man begynner på miniserien Marvel's The Defenders.

Utgivelse 
Jessica Jones ble sluppet 20. november 20 i 2015 på strømmingstjenesten Netflix, i alle territorier hvor den er tilgjengelig, i Ultra HD 4K. De tretten éntimes episodene ble sluppet samtidig, i motsetning til et serieformat, for å oppfordre til maratonseeing («binge-watching»), et format som har vært vellykket for andre Netflixserier.

Mottagelse 

Rotten Tomatoes rapporterte en 96 % positive vurderinger med et gjennomsnitt på 7,8/10 basert på 44 omtaler. Nettsidens konsensus sier «Jessica Jones bygger et mangefasettert drama rundt sin engasjerende antihelt, og leverer det som kan være Marvels sterkeste TV-serie til dags dato».

Andre medier 
I november 2015 ble det sluppet en oppdatering av mobillspillet Marvel: Contest of Champions, med en seks-delt fortelling som involverer Jessica Jones og Daredevil, med et nivå basert på Hell's Kitchen. I tillegg ble Jessica Jones lagt til rollespillet Marvel Future Fight.

Referanser

Eksterne lenker 
 
 Marvel's Jessica Jones på Netflix

Thrillerserier fra USA
Actionserier fra USA
TV-serier fra 2010-årene, fra USA
TV-serier i Marvel Cinematic Universe
TV-produksjoner på Netflix
Science fiction-TV-serier fra USA
Krimserier fra USA